**ΕΙΔΙΚΟΙ ΟΡΟΙ ΠΡΟΜΗΘΕΙΑΣ ΕΙΔΩΝ ΣΥΜΠΛΗΡΩΜΑΤΙΚΗΣ ΣΙΤΙΣΗΣ**

**Για την απευθείας ανάθεση προμήθειας διαφόρων ειδών συμπληρωματικής σίτισης (κρέας, διάφορα προϊόντα διατροφής), για τις ανάγκες των φιλοξενουμένων των Δομών Φιλοξενίας Ασυνόδευτων Ανηλίκων στην Αλεξανδρούπολη (Φρίξος και Έλλη), με τη διαδικασία της απευθείας ανάθεσης, προϋπολογισθείσας αξίας 2.019,27 € χωρίς ΦΠΑ και 2.281,78 € με Φ.Π.Α.**

**CPV: 33750000-2 Προϊόντα βρεφικής περιποίησης, 33771200-7 Βρεφικές πάνες, 15884000-8 Τροφές για μωρά, 33711770-5 Πιπίλες, τεχνητές θηλές και θηλές μπιμπερό για βρέφη.**

1. **Οι ενδιαφερόμενοι οικονομικοί φορείς μπορούν να καταθέσουν την προσφορά τους προσφέροντας για το σύνολο της ζητούμενης προμήθειας.**
2. Προσφορά που υποβάλλεται για μέρος της προμήθειας απορρίπτεται ως απαράδεκτη.
3. **Η ανάθεση θα γίνει στον οικονομικό φορέα με την πλέον συμφέρουσα από οικονομική άποψη προσφορά βάσει προσφερόμενης τιμής άνευ ΦΠΑ.**
4. **Η προμήθεια θα ανατεθεί με τη διαδικασία της απευθείας ανάθεσης σύμφωνα με τα οριζόμενα στα παραρτήματα Ι και ΙΙ της πρόσκλησης (Φυσικό και οικονομικό αντικείμενο – Τεχνικές προδιαγραφές).**
5. Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
6. **Η προσφορά των συμμετεχόντων ισχύει και τους δεσμεύει μέχρι 31/12/2021.**
7. Οι ποσότητες για κάθε είδος καθορίστηκαν με βάση τις εκτιμώμενες ανάγκες της Δομής και μπορούν να μεταβληθούν (να αυξηθούν, να μειωθούν ή να μηδενιστούν) ανάλογα με τις πραγματικές της ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης και σε κάθε περίπτωση μέχρι την ολοκλήρωση του συνοπτικού διαγωνισμού, που θα διεξάγει η ΑΡΣΙΣ για τις ανάγκες των Δομών της.
8. Οι συσκευασίες δεν θα πρέπει να είναι ανοιγµένες ή φθαρµένες ή σχισµένες ή µε τρύπες και να µην υπάρχουν διαρροές.
9. Η παράδοση των ειδών θα γίνει µε δαπάνες του προµηθευτή **στη Δομή φιλοξενίας ασυνόδευτων ανηλίκων «Φρίξος» στην Αλεξανδρούπολη στη διεύθυνση Κωνσταντινουπόλεως 34, ΤΚ 68133, Αλεξανδρούπολη, Τηλέφωνο: 2551038952**
10. **Σημαντικός όρος: η παράδοση των ειδών θα γίνει δύο φορές και έως τις 31/12/2021.**
11. Η παραλαβή των προσφερόμενων ειδών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της πρόσκλησης.
12. Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης **εντός εξήντα (60) ημερών** ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής:

* Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις,
* Βεβαίωση ασφαλιστικής ενημερότητας, για είσπραξη σε ισχύ σύμφωνα με τις κείμενες διατάξεις (για ασφαλιστικές εισφορές του προσωπικού)
* Βεβαίωση ασφαλιστικής ενημερότητας ΕΦΚΑ μη μισθωτών για είσπραξη σε ισχύ σύμφωνα με τις κείμενες διατάξεις, ανάλογα με τη νομική μορφή του αναδόχου
* Φορολογική ενημερότητα για είσπραξη σε ισχύ, ή Βεβαίωση φορολογικής οφειλής για είσπραξη σε ισχύ σύμφωνα με τις κείμενες διατάξεις (σε περίπτωση μη απόδοσης των ληξιπρόθεσμων φορολογικών οφειλών).

1. Ο προμηθευτής λαμβάνει γνώση των Ειδικών Όρων της προμήθειας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
2. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, όπου απαιτείται, κατά τα προβλεπόμενα στο ν. 4412/2016 περί προμηθειών του Δημοσίου.
3. Η εκχώρηση των υποχρεώσεων και των δικαιωμάτων του προμηθευτή σε τρίτους ΑΠΑΓΟΡΕΥΕΤΑΙ.
4. Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.
5. Τον προμηθευτή βαρύνουν και συμπεριλαμβάνονται στην τιμή της προσφοράς του ο ΦΠΑ και οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
6. Η ανάθεση που θα υπογραφεί θα έχει ισχύ από την υπογραφή της μέχρι και την πλήρη εκτέλεση του φυσικού και οικονομικού αντικειμένου της.
7. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.